นายกรัฐมนตรี เชิญชวนร่วมสนับสนุน ดอกบานชื่น สัญลักษณ์ “ วันเมตตาปัญญาอ่อน ” นำรายได้สมทบทุนเพื่อคนพิการทางสติปัญญา
นายกรัฐมนตรี เชิญชวนร่วมสนับสนุน ดอกบานชื่น สัญลักษณ์ “ วันเมตตาปัญญาอ่อน ” นำรายได้สมทบทุนเพื่อคนพิการทางสติปัญญาพลเอกประยุทธ์ จันทร์โอชา นายกรัฐมนตรี เปิดโอกาสให้คณะกรรมการ อาสาสมัครและเด็กพิการทางสติปัญญา ของมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์เข้าพบ เพื่อประชาสัมพันธ์และจำหน่ายดอกบานชื่น ในโอกาสวันที่ 14 กรกฎาคมของทุกปีเป็นวัน “เมตตาปัญญาอ่อน” ด้วยการจำหน่ายดอกบานชื่นสัญลักษณ์วัน “เมตตาปัญญาอ่อน” เพื่อหาทุนส่งเสริมและฟื้นฟูสมรรถภาพด้านต่างๆ แก่ผู้พิการทางสติปัญญาให้มีคุณภาพชีวิตที่ดีขึ้น ทั้งนี้จำหน่ายตามหน่วยงานราชการ ธนาคาร บริษัท ห้างร้านต่าง ๆ และประชาชนทั่วไป ตลอดเดือนกรกฎาคมนี้ รวมถึงมีนักศึกษาอาสาสมัครถือกล่องรับบริจาคตามศูนย์การค้าต่างๆ ทั่วเขตกรุงเทพมหานครและปริมณฑล เป็นเวลา 11 วันคือ 29,30 มิ.ย.62 และวันที่6,7,13,14,27,28,29 ก.ค.62 และวันที่ 3,4 ส.ค.62 และจัดรายการพิเศษ “วันรวมใจประชา เมตตาปัญญาอ่อน” ในวันที่ 13 กรกฎาคม 2562 เวลา 22.30 – 00.30 น. ทางสถานีวิทยุโทรทัศน์กองทัพบก จึงขอเชิญชวนผู้มีจิตศรัทธา บริจาคเพื่อสนับสนุนมูลนิธิฯ ในการช่วยเหลือคนพิการทางสติปัญญา